Άντι Ράουτινς

Ο Άντριου «Άντι» Τζέι Ράουτινς (Andrew "Andy" Jay Rautins, 2 Νοεμβρίου 1986) είναι Καναδός, γεννημένος στις ΗΠΑ, επαγγελματίας καλαθοσφαιριστής, ο οποίος αγωνίζεται ως σούτινγκ γκαρντ. 

Γεννήθηκε στο Σίρακιους της Νέας Υόρκης στις Ηνωμένες Πολιτείες, αλλά είναι επίσης Καναδός πολίτης και έχει παίξει στην Εθνική Καναδά. Είναι ο γιος του Λίο Ράουτινς, ο οποίος επίσης έπαιξε καλαθοσφαίριση επαγγελματικά και είναι ο πρώην προπονητής της Εθνικής Καναδά.

Κολεγιακή σταδιοδρομία

Επαγγελματική σταδιοδρομία 
Ο Ράουτινς ήταν η 38η επιλογή στο NBA Ντραφτ 2010 από τους Νιου Γιορκ Νικς. Υπέγραψε διετές μη εγγυημένο συμβόλαιο στις 12 Αυγούστου 2010. 

Ο Ράουτινς έκανε το ντεμπούτο του στο ΝΒΑ στις 9 Νοεμβρίου 2010, σε έναν αγώνα εναντίον των Μιλγουόκι Μπακς. Έπαιξε 8 λεπτά, σημειώνοντας 3 πόντους και δίνοντας 1 ασίστ στην ήττα με 107-80. 

Στις 10 Δεκεμβρίου 2011, ο Ράουτινς μετακινήθηκε στους Ντάλας Μάβερικς ως μέρος μίας τριμερούς ανταλλαγής. Αποδεσμεύτηκε από τους Μάβερικς στις 15 Δεκεμβρίου 2011. 

Στις 21 Δεκεμβρίου 2011, ο Ράουτινς υπέγραψε συμβόλαιο με την ισπανική Λουκέντουμ Αλικάντε. Στις 12 Σεπτεμβρίου 2012, εντάχθηκε στους Οκλαχόμα Σίτι Θάντερ. Αποδεσμεύτηκε από τους Θάντερ στις 27 Οκτωβρίου 2012. Ακολούθως, αποκτήθηκε από τους Τούλσα 66ερς της G-League. 

Ο Ράουτινς εντάχθηκε στους Σικάγο Μπουλς για το Σάμερ Λιγκ 2013. 

Το Σεπτέμβριο του 2013, υπέγραψε με την Σκάιλαϊνερς Φρανκφούρτης στο Πρωτάθλημα Γερμανίας για τη σεζόν 2013-14. 

Στις 23 Αυγούστου 2014, ο Ράουτινς υπέγραψε μονοετές συμβόλαιο με την Παλακανέστρο Βαρέζε στο Πρωτάθλημα Ιταλίας. 

Στις 10 Αυγούστου 2015, υπέγραψε με την Γκαζιαντέπ στο Πρωτάθλημα Τουρκίας για τη σεζόν 2015-16. 

Στις 22 Σεπτεμβρίου 2017, ο Ράουτινς υπέγραψε συμβόλαιο για την περίοδο προετοιμασίας με τους Τορόντο Ράπτορς. Αποδεσμεύτηκε από τους Ράπτορς στις 7 Οκτωβρίου. 

Ο Ράουτινς επέστρεψε στην Τουρκία και υπέγραψε με την Μπάνβιτ στις 24 Οκτωβρίου 2017, με την οποία είχε κατά μέσο όρο 9,9 πόντους, 4,2 ριμπάουντ και 3,2 ασίστ ανά αγώνα στο πρωτάθλημα. Εντάχθηκε στην Μπαχτσεσεχίρ στις 4 Ιουλίου 2018.  

Στις 10 Ιανουαρίου του 2020, ο Ράουτινς υπέγραψε συμβόλαιο με τον Παναθηναϊκό. Σε 5 αγώνες στο Πρωτάθλημα Ελλάδας είχε 9,2 πόντους με 52% από τη γραμμή του τριπόντου, ενώ στην Ευρωλίγκα σε 9 συμμετοχές είχε 2,2 πόντους κατά μέσο όρο μέσο όρο. 

Στις 6 Ιανουαρίου 2022, μετά από δυο χρόνια κατά τα οποία είχε αποσυρθεί, επέστρεψε στην ενεργό δράση, συμφωνώντας με την Α.Ε.Κ. Αγωνίστηκε σε 15 παιχνίδια και είχε κατά μέσο όρο 10.1 πόντους, 1.8 ριμπάουντ και 1.1 ασίστ, σουτάροντας με 41% στα τρίποντα έχοντας 45/109. Στις 21 Ιουνίου 2022, αποχώρησε από την ομάδα.

Διεθνής σταδιοδρομία 
Ο Ράουτινς έκανε το ντεμπούτο για τον Καναδά στο Jack Donohue International Classic το 2005, όπου είχε μέσο όρο 18,3 λεπτά και 8,8 πόντους. Ήταν βασικός στον αγώνα του χρυσού μεταλλίου εναντίον της Αυστραλίας και σημείωσε ρεκόρ τουρνουά για τον Καναδά με 20 πόντους, συμπεριλαμβανομένων τριών τριπόντων στο πρώτο ημίχρονο του αγώνα. Ο Ράουτινς έπαιξε επίσης στο Παγκόσμιο Πρωτάθλημα U21 του 2005 στην Αργεντινή. Είχε κατά μέσο όρο 9,4 πόντους σε πέντε αγώνες. Στο παιχνίδι του χάλκινου μεταλλίου, σημείωσε 11 πόντους. 

Το 2006, ο Ράουτινς έπαιξε για την Εθνική Καναδά ανδρών. Η ομάδα έπαιξε 10 αγώνες επίδειξης στην Ευρώπη τον Ιούλιο και τον Αύγουστο. Σε έναν αγώνα εναντίον της Βενεζουέλας στο Διεθνές Κύπελλο Alpos, ο Ράουτινς είχε 7 πόντους και 3 κλεψίματα σε 19 λεπτά. Επίσης, έπαιξε σε έναν αγώνα εναντίον της Γερμανίας, έχοντας 3 κλεψίματα σε 8 λεπτά. Έπαιξε και στους τρεις αγώνες του τουρνουά Ντιέγκο Γκιανάτι, όπου είχε μέσο όρο 10,3 λεπτά και 2,3 πόντους, συμπεριλαμβανομένων πέντε πόντων εναντίον της Ελλάδας. 

Ο Ράουτινς συμμετείχε στους Παναμερικανικούς Αγώνες του 2007 που πραγματοποιήθηκαν στο Ρίο ντε Τζανέιρο της Βραζιλίας, με μέσο όρο 14,4 πόντους και 2,4 ασίστ. Σημείωσε 16 πόντους στην ήττα σε προκαταρκτικό αγώνα εναντίον της Βραζιλίας. Κατά τη διάρκεια του ίδιου καλοκαιριού, έπαιξε επίσης με τον Καναδά στο Τουρνουά της Αμερικής που πραγματοποιήθηκε στο Λας Βέγκας και έσχισε τον πρόσθιο χιαστό σύνδεσμο του κατά τη διάρκεια της ήττας εναντίον της Βραζιλίας. 

Ο Ράουτινς ήταν ο δεύτερος νεότερος παίκτης που είχε επιλεγεί στην Εθνική ανδρών και αγωνίστηκε και στους τρεις αγώνες του προολυμπιακού τουρνουά 2008. Είχε 13 λεπτά και 3 πόντους στην ήττα με 86-70 από τη Σλοβενία στις 15 Ιουλίου,  6 λεπτά στη νίκη με 79-77 επί της Κορέας στις 16 Ιουλίου και 8 λεπτά και 4 πόντους στην ήττα με 83-62 από την Κροατία στις 18 Ιουλίου. Ως αποτέλεσμα του ρεκόρ τους (1-2), ο Καναδάς δεν ήταν προκρίθηκε στους Ολυμπιακούς Αγώνες του 2008. 

Ο Ράουτινς ήταν ο δεύτερος κορυφαίος σκόρερ του Καναδά, καθώς η ομάδα κατέκτησε την τέταρτη θέση στο Αμερικανικό Πρωτάθλημα Καλαθοσφαίρισης του 2009 στο Πουέρτο Ρίκο. Είχε κατά μέσο όρο 9,5 πόντους και 3,0 ασίστ στη διοργάνωση, συμπεριλαμβανομένων 23 πόντων στη νίκη με 97-65 επί του Παναμά στις 23 Σεπτεμβρίου για την προημιτελική φάση. Η θέση της ομάδας ήταν αρκετή για να της εξασφαλίσει μία θέση στο Παγκόσμιο Πρωτάθλημα του 2010 στην Τουρκία.

Παραπομπές

Εξωτερικοί σύνδεσμοι 

 Προφίλ στην Εθνική Καναδά
 Προφίλ στους Syracuse Orange
 Προφίλ στην ACB

Καναδοί καλαθοσφαιριστές
Σούτινγκ γκαρντ
Καλαθοσφαιριστές Εθνικής Καναδά
Καλαθοσφαιριστές Νιου Γιορκ Νικς
Καλαθοσφαιριστές του NBA
Καλαθοσφαιριστές αμερικανικών συλλόγων
Καλαθοσφαιριστές Αλικάντε
Καλαθοσφαιριστές ισπανικών συλλόγων
Καλαθοσφαιριστές Τούλσα 66ερς
Καλαθοσφαιριστές Σκαϊλάινερς Φρανκφούρτης
Καλαθοσφαιριστές γερμανικών συλλόγων
Καλαθοσφαιριστές Παλλακανέστρο Βαρέζε
Καλαθοσφαιριστές Λέγκα Μπάσκετ Σέριε Α
Καλαθοσφαιριστές ιταλικών συλλόγων
Καλαθοσφαιριστές Γκαζιαντέπ
Καλαθοσφαιριστές Πρωταθλήματος Τουρκίας
Καλαθοσφαιριστές Μπαντιρμά Μ.Ι.Κ.
Καλαθοσφαιριστές τουρκικών συλλόγων
Καλαθοσφαιριστές Παναθηναϊκού
Καλαθοσφαιριστές ελληνικών συλλόγων
Καλαθοσφαιριστές Α1 Εθνικής Ελλάδας
Ξένοι καλαθοσφαιριστές στην Ελλάδα
Καλαθοσφαιριστές Μπαχτσεσεχίρ Κολέζι Σ.Κ.
Καλαθοσφαιριστές ΑΕΚ